Mücü

Mücü — Azərbaycan Respublikasının İsmayıllı rayonunun Tağlabiyan kənd inzibati ərazi dairəsində kənd.

Kənd rayonun "Bədo–Basqal" turizm zonasında yerləşir. Kəndin əhalisi 229 nəfərdir. Kənd əhalisi əsasən heyvandarlıq və bostançılıqla məşğul olur. Kənd elektrik enerjisi ilə təmin edilir. Kənddə yeməkxana və çayxana yoxdur. Turizm zonasında yerləşən "Xan", "Fit dağı" və "Haram qalaları"na gedən daxili turizm marşrutu kəndin yaxınlığından keçir. Kəndə avtomobillə getmək olar.

 Tarixi 
Kəndin dəqiq tarixi məlum olmasa da bunun Qafqaz Albaniyası dövrünə getdiyi məlumdur. Buna əsas kəndin dağlıq qismində albanlara aid yaşayış yerlərinin qalıntılarıdır.

 Coğrafiyası və iqlimi 
Kəndin coğrafi quruluşu dağlıqdır. Yayı mülayim, günortaları isti, gecələri soyuq, qışı isə sərt soyuqdur.

 Əhalisi 
1999-cu il əhalinin qeydiyyata alınmasına əsasən kəndin əhalisi 299, 2009-cu il qeydiyyata almasına əsasən isə 249 nəfərdir.

1919-cu il tarixində ermənilər tərəfindən Mücüdə 230 nəfər öldürülmüşdür. Əhalisi 241 nəfərdir ki onunda 113 nəfəri kişi, 128 nəfəri qadındır.

 Təhsilin vəziyyəti 
Kənddə yalnız bir təhsil ocağı mövcuddur. Bu 1 nömrəli kənd orta məktəbidir.

 Abidələri 
Dövlət əhəmiyyətli abidələr olmasa da, çoxlu sayda tarixi abidələr mövcuddur. Bunlara tarixi alban abidələri, qədim yəhudi qəbirstanlığı və Fit dağındakı Şamaxı xanı Mustafa xanın yazlığının qalıntıları aid edilə bilər.

 İstinadlar 

 Həmçinin bax 

Kateqoriya:İsmayıllı rayonunun kəndləri